Murjāņu sporta ģimnāzija
Koordinātas: 57°08′33″N 24°40′32″E﻿ / ﻿57.14250°N 24.67556°E﻿ / 57.14250; 24.67556 Murjāņu sporta ģimnāzija (MSĢ) ir vienīgā Valsts finansētā specializētā sporta skola ar internātu, kas atrodas Murjāņos, Sējas pagastā, Saulkrastu novadā. Murjāņos ir vairākas olimpisko sporta veidu nodaļas, paralēli sportam šeit var iegūt vispārējo pamata un vidējo izglītību. Murjāņu sporta ģimnāziju ir beiguši vairāk nekā 2000 jauno Latvijas atlētu, to vidū vairāk nekā 100 Olimpisko spēļu dalībnieki, kā arī vairāki simti Olimpisko spēļu un dažādu vecuma grupu Pasaules un Eiropas čempionu un medaļnieku.(to vidū - riteņbraucēji - D.Ozols un R.Vainšteins, kamaniņu braucēji - brāļi Juris un Andris Šici, M.Rubenis, K.Aparjods, vieglatlēti - E.Tupurītis, A.Fadejevs, A.Kovals, L.Mūze - Sirmā, G.Čakšs, M.Urtāns, volejbolisti - Toms un Jānis Šmēdiņi, R.Vilde, V. Mihelsons, bobslejisti - J.Ķipurs. O.Ķibermanis un O.Melbārdis, airētāji - S.Stone un L.Rumpe, smaiļotājs - R.Akmens, tenisists E.Gulbis, handbolisti - V.Putāns, A.Kuģis, M.Veršakovs un daudzi citi.) Ģimnāzijas ēku komplekss celts 1965. gadā. Kopš 1980. gada ģimnāzijai bija filiāle Jūrmalā, kur sagatavoja jaunos airētājus.